
SC 2022 – 27762/07.11.2022
REFERAT DE APROBARE A  PROIECTULUI DE HOTĂRÂRE

Privind aprobarea modificării Hotărârii Consiliului Local nr. 321/31.07.2020 privind aprobarea cererii de finanțare și a cheltuielilor aferente pentru obiectivul „Construcţie și dotare Liceu Waldorf Timișoara“, cod SMIS 124711

1. Descrierea situatiei actuale

Cererea de finanțare și cheltuielile aferente proiectului „Construcţie și dotare Liceu Waldorf Timișoara“, cod SMIS 124711, s-au aprobat prin HCLMT nr. 321/31.07.2020, modificată, ulterior, prin HCLMT nr. 447/16.10.2020. 
La data de 23.12.2020, s-a semnat Contractul de finanțare nr. 6514/23.12.2020.

In anul 2021 a fost intocmita si predata documentatia tehnica - faza PT si DTAC nr. 380/2021 aferentă proiectului. Aceasta a fos avizată de către ADR Vest și, apoi, aprobată prin HCLMT nr. 193/10.05.2022.
In urma detalierii, respectiv a dezvoltarii la faza de proiect tehnic de executie a scenariului aprobat in cadrul studiului de fezabilitate, au rezultat diferente semnificative de cantitati de lucrari respectiv de materiale, la faza proiect tehnic de executie fata de faza studiu de fezabilitate, rezultând, conform devizului general actualizat, o valoare totală estimată a investiţiei de 29.794.169,43 lei (inclusiv TVA), din care C+M in valoare de 21.519.878,90 lei (inclusiv TVA), față de valoarea totală estimată a investiţiei, conform devizului general aprobat prin HCL nr. 320/31.07.2020 de 13.688.600,04 lei (inclusiv TVA), din care C+M in valoare de 10.351.326,49 lei (inclusiv TVA).
În acest sens, prin adresa de clarificări nr. 19, înregistrată cu nr. SC2022-23472/22.09.2022, ADR Vest a solicitat documentele suport necesare încheierii actului adițional la Contractul de finanțare, inclusiv HCL de aprobare a modificării bugetului proiectului.
2. Schimbari preconizate si rezultate asteptate


În vederea  încheierii Actului adițional nr. 1 la Contractul de finanțare nr. 6514/23.12.2020 și a continuării implementării proiectului „Construcţie și dotare Liceu Waldorf Timișoara“, cod SMIS 124711, în cadrul Programului Operational Regional 2014-2020, Axa prioritara 10, Prioritatea de investitii 10.1b, este necesară aprobarea prin HCL a bugetului modificat al proiectului.

  3.         Alte informatii 

În prezent, valoarea totală a proiectului este în cuantum de: 29.794.169,43 lei (inclusiv TVA), din care:

- Valoarea totala eligibila este de 13.688.600, 04 lei cu TVA;

- Valoare totală ne-eligibila este de 16.105.569,39 lei cu TVA;
- Contribuția proprie a Municipiului Timișoara este de 273.772,04 lei cu TVA și reprezintă 2% din valoarea totală eligibilă.

4.        Concluzii

Considerăm oportună aprobarea modificării Hotărârii Consiliului Local nr. 321/31.07.2020 privind aprobarea cererii de finanțare și a cheltuielilor aferente pentru obiectivul „Construcţie și dotare Liceu Waldorf Timișoara“, cod SMIS 124711. 
PRIMAR,




           Director executiv,
DOMINIC FRITZ



           BICA GABRIELA






NOTĂ: Elementele de natură tehnică, de detaliu, se vor regăsi în raportul de specialitate si, dacă se impune,  în nota de fundamentare.

